హీరోగా పరిచయమవడానికి ముందు తెరపై విలన్గానే ఎంట్రీ ఇచ్చారు శ్రీకాంత్. నటుడిగా ఆయన వంద సినిమాలు పూర్తి చేసుకున్నా, తొలుత తెరంగేట్రం చేసింది మాత్రం నెగెటివ్ పాత్రలతోనే. ఆ తర్వాత ఫ్యామిలీ హీరోగా సినీ ప్రేక్షకులకు, ముఖ్యంగా మహిళా ప్రేక్షకులకు మరింత చేరువయ్యారాయన. కుటుంబ నేపథ్యంలో సాగే కథల్లో నటిస్తూ ఫ్యామిలీ ఆడియెన్స్కు ఎమోషనల్గా కనెక్ట్ అయ్యారు. హీరోగా నటిస్తూనే ప్రాధాన్యమున్న సపోర్టింగ్ పాత్రలను కూడా ఆయన చేశారు. తాజాగా ఆయన చాలా ఏళ్ల తర్వాత విలన్ అవతారం ఎత్తారు. ఎంతలా అంటే, విలన్కు ఎలాంటి లక్షణాలైతే కావాలో అలాంటి లక్షణాలన్నింటినీ తన రూపులో చూపించారు శ్రీకాంత్. నాగచైతన్య హీరోగా వస్తున్న యుద్ధం శరణం సినిమాలో ప్రతినాయకుడిగా నటిస్తున్నారు శ్రీకాంత్. కొత్త గెటప్లో మరోసారి ప్రేక్షకులను ఆయన ఆకట్టుకున్నారు. సోమవారం ఈ సినిమా టీజర్ను విడుదల చేశారు. వారాహి చలన చిత్రం బానర్పై రజనీ కొర్రపాటి నిర్మిస్తున్న ఈ సినిమాను క్రిష్ణ ఆర్వీ మరిముత్తు డైరెక్ట్ చేస్తున్నారు. ఒక్కరోజులో ఈ టీజర్ వ్యూస్ పది లక్షల మార్కును దాటిపోయింది.
heeroga parichayamavadaaniki mundu terapai vilangaane entry icharu srikant. natudigaa aayana vanda cinimaalu puurti chesukunna, toluta terangetram chesindi maatram negetive paathralathone. aa tarvaata famili heeroga cinee prekshakulaku, mukhyamgaa mahila prekshakulaku marinta cheruvayyarayana. kutumba nepathyamlo saage kathallo natistuu famili audiyensku emotionalgaa connect ayyaru. heeroga natistune praadhaanyamunna suporting paatralanu kuudaa aayana chesaru. taajaagaa aayana chala ella tarvaata vilan avataaram ettaaru. entalaa ante, vilanku elanti lakshanaalaite kaavaalo alanti lakshanaalannintini tana roopulo chuupimchaaru srikant. nagachaitanya heeroga vastunna yuddham saranam cinemalo pratinaayakudigaa natistunnaaru srikant. kotta getaplo marosari prekshakulanu aayana aakattukunnaaru. somavaram ee sinima teasernu vidudala chesaru. varahi chalana chitram banarpai rajanee korrapati nirmistunna ee sinimaanu krishna arvi marimuttu direct chestunnaru. okkarojulo ee teaser vyuus padi lakshala maarkunu daatipoyindi.